Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί θεσπίσεως μέτρων που θα εφαρμοστούν το 2002 για την αποκατάσταση του αποθέματος γάδου στην Θάλασσα Ιρλανδίας (Διαίρεση ICES VIIα)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στην επιστημονική γνωμάτευση που διατύπωσε τον Νοέμβριο του 1999, το Διεθνές Συμβούλιο για την Εξερεύνηση της Θάλασσας ανέφερε ότι η ποσότητα γάδου ώριμης ηλικίας στην Θάλασσα της Ιρλανδίας ευρισκόταν τότε στο χαμηλότερο επίπεδό του από την έναρξη των παρατηρήσεων. Σε μεταγενέστερες γνωματεύσεις αναφέρθηκε ότι η ποσότητα αυτή μειώθηκε περαιτέρω κατά το 2000 και το 2001, πιθανώς δε να παραμείνει χαμηλή και κατά το 2002. Tο γεγονός αυτό προκαλεί ανησυχίες ότι το εν λόγω απόθεμα μπορεί να ευρίσκεται σε τέτοια κατάσταση ώστε να μην υπάρχει δυνατότητα αναπλήρωσής του άμεσα μέσω της αναπαραγωγής.

Έχουν ήδη ληφθεί μέτρα για την προστασία του γάδου ώριμης ηλικίας στη διάρκεια των εποχών αναπαραγωγής του 2000 και του 2001, προκειμένου να αυξηθεί όσο γίνεται περισσότερο η ωοτοκία με την ελπίδα ότι έτσι θα υπάρξει αφθονία ιχθυδίων γάδου εφέτος. Παρόμοιοι όροι χρειάζεται να θεσπιστούν για την περίοδο αναπαραγωγής του 2002, εν αναμονή της εξετάσεως, εκ μέρους του Συμβουλίου, προτάσεων για πολυετές πρόγραμμα αποκατάστασης των αποθεμάτων γάδου και μπακαλιάρου το οποίο πρόκειται να αντικαταστήσει τα ανωτέρω μέτρα. Καθώς είναι απίθανο να εκδοθούν αποφάσεις του Συμβουλίου πριν από τα μέσα του 2002, είναι ανάγκη να παραταθούν κατά ένα περαιτέρω έτος τα τρέχονται μέτρα.

2001/0279 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί θεσπίσεως μέτρων που θα εφαρμοστούν το 2002 για την αποκατάσταση του αποθέματος γάδου στην Θάλασσα Ιρλανδίας (Διαίρεση ICES VIIα)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

συνθήκη για ίδρυση της Ευρωπαϊκή Κοινότητας και ιδίως το άρθρο 37,

την πρόταση της Επιτροπής [1],

[1] ΕΕ C , , p. .

τη γνώμη του Ευρωπαϊκού Κοινοβουλίου [2],

[2] ΕΕ C , , p. .

Εκτιμώντας τα εξής:

(1) Τον Noέμβριο του 1999, το Διεθνές Συμβούλιο για την Εξερεύνηση της Θάλασσας (ICES) ανέφερε ότι το απόθεμα γάδου στην Θάλασσα Ιρλανδίας (Διαίρεση ICES VIIα) διατρέχει σοβαρό κίνδυνο κατάρρευσης.

(2) Σε περαιτέρω γνωματεύσεις του, το ICES ανέφερε ότι οι ποσότητες γάδου ώριμης ηλικίας στη Θάλασσα της Ιρλανδίας παρέμειναν σε πολύ χαμηλό επίπεδο στη διάρκεια του 2000 και 2001, θα εξακολουθήσουν δε να κινούνται σε χαμηλά επίπεδα και κατά το 2002.

(3) Με τον κανονισμό της Επιτροπής (EΚ) αριθ. 304/2000 της 9ης Φεβρουαρίου 2000, για την θέσπιση μέτρων για την αποκατάσταση του αποθέματος γάδου στη Θάλασσα της Ιρλανδίας (Διαίρεση VIIα ICES) [3], όπως τροποποιήθηκε τελευταία με τον κανονισμό (EΚ) αριθ. 660/2000 [4], θεσπίστηκαν μέτρα για τη προστασία των γάδων ώριμης ηλικίας στη διάρκεια της περιόδου αναπαραγωγής του 2000.

[3] ΕΕ L 35 της 10.02.2000, σ. 10.

[4] ΕΕ L 80 της 31.03.2000, σ. 14.

(4) Με τον κανονισμό (ΕΚ) αριθ. 300/2001 του Συμβουλίου, της 14ης Φεβρουαρίου 2001, για τη θέσπιση μέτρων που θα εφαρμοστούν το 2001 για την αποκατάσταση του αποθέματος γάδου στη Θάλασσα της Ιρλανδίας (διαίρεση ICES VIIa) [5] θεσπίστηκαν μέτρα για τη προστασία των γάδων ώριμης ηλικίας στη διάρκεια της περιόδου αναπαραγωγής του 2001.

[5] ΕΕ L 44 της 15.02.2001, σ. 12.

(5) Στη διάρκεια της περιόδου εφαρμογής προηγούμενων μέτρων, πραγματοποιήθηκε περαιτέρω επιστημονική εργασία και αποκτήθηκε πρακτική εμπειρία από την οποία συνάγεται ότι θα πρέπει να τροποποιηθούν για το 2002 οι όροι που εφαρμόστηκαν το 2001.

(6) Συγκεκριμένα, δεν πρέπει να επιτραπεί στο εξής η χρήση ημιπελαγικών τρατών εντός της κλειστής περιοχής, θα πρέπει δε να επεκταθεί η χρήση τρατών επιλογής σε μεγαλύτερο τμήμα της κλειστής περιοχής. Κατά συνέπεια, δεν υπάρχει πλέον ανάγκη πρόβλεψης της παρουσίας παρατηρητών επάνω στα σκάφη που χρησιμοποιούν τα ανωτέρω είδη αλιευτικών εργαλείων.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό θεσπίζονται μέτρα για τη προστασία του γάδου ώριμης ηλικίας στη διάρκεια της περιόδου αναπαραγωγής του 2002 στη Θάλασσα της Ιρλανδίας (Διαίρεση ICES VIIα), όπως καθορίζεται στον κανονισμό (EΟΚ) αριθ. 3880/91 του Συμβουλίου της 17ης Δεκεμβρίου 1991 σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό [6]).

[6] ΕΕ L 365 της 31.12.1991, σ. 1.

Άρθρο 2

1. Κατά την περίοδο από τις 11 Φεβρουαρίου έως τις 30 Aπριλίου 2002, απαγορεύεται η χρήση οποιουδήποτε τύπου βενθοπελαγικής τράτας, γρίπου ή παρόμοιων συρόμενων διχτυών, οποιουδήποτε απλαδιού διχτυού, μανωμένου διχτυού, διχτυού εμπλοκής ή παρόμοιου στατικού διχτυού ή οποιουδήποτε αλιευτικού εργαλείου το οποίο διαθέτει άγκιστρα, εντός του τμήματος της Διαίρεσης ICES VIIα που περικλείεται από:

- την ανατολική ακτή της Ιρλανδίας και την ανατολική ακτή της Βορείου Ιρλανδίας και

- τις ευθείες γραμμές που ενώνουν διαδοχικά τις εξής γεωγραφικές συντεταγμένες:

- σημείο στην ανατολική ακτή της χερσονήσου Ards της Βορείου Ιρλανδίας στις 54°30'Β

- 54°30'Β, 04°50'Δ

- 53°15'Β, 04°50'Δ

- σημείο στην ανατολική ακτή της Ιρλανδίας στις 53°15'Β

2. Κατά παρέκκλιση της παραγράφου 1, εντός της περιοχής και της χρονικής περιόδου που αναφέρεται στην εν λόγω παράγραφο,

(α) επιτρέπεται η χρήση βενθοπελαγικής τράτας με πόρτες, υπό τον όρο ότι δεν διατηρείται επί του σκάφους κανένας άλλος τύπος αλιευτικού εργαλείου και ότι τα αντίστοιχα δίχτυα:

(i) έχουν μέγεθος ματιών είτε από 70 mm έως 79 mm, είτε από 80 mm έως 89 mm, και

(ii) διαθέτουν μόνο μία από τις επιτρεπόμενες κλίμακες μεγέθους ματιών και

(iii) δεν διαθέτουν κανένα μεμονωμένο μάτι, άσχετα από την θέση του στο δίχτυ, μεγέθους μεγαλύτερου από 300 mm και

(iv) χρησιμοποιούνται μόνο σε περιοχή η οποία περικλείεται από ευθείες γραμμές διερχόμενες διαδοχικά από τις εξής γεωγραφικές συντεταγμένες:

53°30'Β, 05°30'Δ

53° 30'Β, 05°20'Δ

54°20'Β, 04°50'Δ

54°30'Β, 05°10'Δ

54°30'Β, 05°20'Δ

54°00'Β, 05°50'Δ

54°00'Β, 06°10'Δ

53°45'Β, 06°10'Δ

53°45'Β, 05°30'Δ

53°30'Β, 05°30'Δ.

(β) Η χρήση τρατών επιλογής επιτρέπεται υπό τον όρο ότι κανένας άλλος τύπος αλιευτικού εργαλείου δεν διατηρείται επί του σκάφους και ότι τα δίχτυα:

(i) πληρούν τους όρους που καθορίζονται στα εδάφια (α), (i) έως (iv) και

(ii) είναι κατασκευασμένα σύμφωνα με τις τεχνικές προδιαγραφές που προβλέπονται στο παράρτημα.

Επιπροσθέτως, η χρήση τρατών επιλογής μπορεί επίσης να επιτραπεί εντός περιοχής η οποία περικλείεται από ευθείες γραμμές διερχόμενες διαδοχικά από τις εξής γεωγραφικές συντεταγμένες:

53°45'Β, 06°00'Δ

53°45'Β, 05°30'Δ

53°30'Β, 05°30'Δ

53°30'Β, 06°00'Δ

53°45'Β, 06°00'Δ

Άρθρο 3

Τα διατηρούμενα επί του σκάφους αλιεύματα που έχουν αλιευθεί με βενθοπελαγική τράτα με πόρτες ή τράτα επιλογής υπό τις τασσόμενες στο άρθρο 2 παράγραφος 2 προϋποθέσεις επιτρέπεται να εκφορτώνονται μόνον εφόσον η ποσοστιαία σύνθεσή τους πληροί τους όρους του παραρτήματος I του κανονισμού (EΚ) αριθ. 850/98, της 30ής Mαρτίου 1998, για την προστασία των νεαρών θαλάσσιων οργανισμών [7], όσον αφορά συρόμενα εργαλεία μεγέθους ματιών μεταξύ 70 mm και 79 mm.

[7] ΕΕ L 125 της 27.04.1998, σ. 1.

Άρθρο 4

Ο παρών κανονισμός αρχίζει να ισχύει στις

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Tεχνικές προδιαγραφές της τράτας επιλογής

>ΑΝΑΦΟΡΑ ΣΕ ΓΡΑΦΗΚΟ>